Ρουθ Λητς Αμονέτ

Η Ρουθ Λητς Αμονέτ (αγγλικά: Ruth Leach Amonette, 24 Σεπτεμβρίου 1916 - 21 Ιουνίου 2004) ήταν Αμερικανίδα επιχειρηματίας, συγγραφέας και εκπαιδευτικός. Το 1943, έγινε η πρώτη γυναίκα, που αναλαμβάνει υψηλή θέση, αλλά και αντιπρόεδρος, στην εταιρεία IBM, σε ηλικία 27 ετών και έγινε μία από τις ελάχιστες γυναίκες που κατείχαν, εκείνη την εποχή, υψηλή θέση στις αμερικανικές επιχειρήσεις. Ήταν ιδιαίτερα γνωστή στη χώρα της για τις επιχειρηματικές της δεξιότητες, καθώς επίσης για τις εκπαιδευτικές της ικανότητες.

Πρώτα χρόνια και εκπαίδευση 
Γεννήθηκε ως Ρουθ Λητς, το 1916, στο Όκλαντ της Καλιφόρνια, σπούδασε λύκειο του Πάιντμοντ. Είχε μία αδελφή. Αργότερα, και συγκεκριμένα το 1933, ξεκίνησε τις σπουδές της στο Πανεπιστήμιο της Καλιφόρνιας, Μπέρκλεϋ. Εκεί ήταν μέλος της αδελφότητας Kappa Kappa Gamma. Εκτός από τις σπουδές της, της άρεσε να παίζει τένις. Το 1937, αποφοίτησε κι έλαβε πτυχίο στον κλάδο των πολιτικών επιστημών. Αμέσως μετά, ξεκίνησε να εργάζετα ως βοηθός σε οδοντιατρείο. Ενώ, αργότερα, σταμάτησε εκεί, για να εργαστεί στο πρότζεκτ Golden Gate International Exposition.

IBM 
Τον Φεβρουάριο του 1939, άρχισε να εργάζεται στην IBM. Δουλεύοντας στο πρότζεκτ του Golden Gate International Exposition, παρουσίαζε γραφομηχανές της IBM. Εκείνη την περίοδο εκπαιδεύτηκε ως υπάλληλος εξυπηρέτησης πελατών, κι αφού τελείωσε τη δουλειά της εκεί, στάλθηκε στα γραφεία της εταιρείας στην Ατλάντα της Τζόρτζια. Τον Ιούλιο του 1940, έγινε καθηγήτρια για την εταιρεία, στο Υπουργείο Εξωτερικών των ΗΠΑ. Τον Οκτώβριο, έγινε Γραμματέας Εκπαίδευσης της IBM Γυναικών. Σε αυτή τη θέση, εκπαίδευσε για χρόνια γυναίκες, επάνω στις πωλήσεις προϊόντων της IBM, σε όλη τη Βόρεια Αμερική. 

Στις 16 Νοεμβρίου του 1943, έγινε αντιπρόεδρος της IBM. Σε αυτή τη θέση τη διόρισε ο Τόμας Τζ. Γουάτσον, λέγοντας ότι έβλεπε σπουδαία πράγματα για αυτήν, με το να της δώσει υψηλή θέση στην εταιρεία. Αυτό την έκανε μία από τις ελάχιστες γυναίκες, εκείνη την εποχή, που κατείχαν τόσο υψηλή θέση, ενώ επίσης και μία από τους λίγους νέους γενικότερα, αφού ήταν μόλις 27 ετών. 

Κατά τη διάρκεια της δεκαετίας, αποχωρεί λόγω φυματίωσης από την εταιρεία, την οποία την ξεπερνά, περί το 1947, ξεκινώντας εκ νέου να έργαζεται στην εταιρεία. Μεταξύ το 1947 και το 1953, ήταν μέλος του συμβουλίου του οργανισμού Camp Fire, της Δημόσιας Βιβλιοθηκης της Νέας Υόρκης, των Εργαζόμενων Γυναικών της Νέας Υόρκης και της Αμερικανικής Ένωσης Γυναικών για τα Πανεπιστημία, μεταξύ άλλων οργανισμών. Το 1946, υπηρέτησε στο Γυναικείο Συμβούλιο της Νέας Υόρκης. Το 1953, συνταξιοδοτήθηκε.

Κατοπινή ζωή και επιρροή 
Μετά τη συνταξιοδότησή της, το 1954, παντρεύεται τον Μπιλ Πόλοκ, με τον οποίον έζησε στη Φιλαδέλφεια της Πενσιλβάνια. Εκεί υπήρξε μέλος της Αγροτικής Ένωσης Πενσιλβάνιας. Το 1956, αυτή και ο Μπιλ, υιοθέτησαν μία κόρη. Αργότερα, μετακόμισαν στην Ελβετία, για να επαναπατριστούν τελικά, πηγαίνοντας στην Καλιφόρνια. Το 1977, ο Πόλοκ απεβίωσε. Το 1988, η Λητς, παντρεύεται τον Γουίλμπουρ Κ. Αμονέτ. Το 1999, κυκλοφορέι την αυτοβιογραφία της. Την ίδια χρονιά πεθαίνει και ο δεύτερος συζυγός της. Εκείνη, απεβίωσε το 2004, στην Καλιφόρνια, σε ηλικία 87 ετών.

Αναγνώριση 
1945 - Outstanding American Woman of the Year, Women's National Press Club
1945 - Merit Award, ''Mademoiselle 
1946 - Achievement Award, Women's National Press Club
1996 - Induction, Women in Technology International Hall of Fame, Women in Technology International

Παραπομπές 

Αμερικανοί επιχειρηματίες
Αμερικανοί αυτοβιογράφοι